У 1926 годзе былі ўведзены выпускныя экзамены 4 класа. Яны праходзілі ў Бялевічскай школе. Сюды збіраліся вучні 9 або 10 школ, прыязджаў інспектар раёна, які прывозіў тэксты пісьмовых работ. Усяго збіралася каля 50 чалавек. Усе экзамены праводзіліся ў адзін дзень. Вучні, прайшоўшы 12-15км, стомленыя пісалі пераказ, рашалі пісьмовую задачу і адказвалі вусна. Аднойчы экзамены зацягнуліся да 12 гадзін ночы. Адзін з вучняў нашай школы заснуў, чакаючы сваёй чаргі, так як іх выклікалі па алфавіту, а Хоновская школа ў спісе была апошняй. Хлопчыка расштурхалі і паставілі перад экзаменатарамi. Спрасонку ён не змог вымавіць ні слова. Дадому вярталіся пешшу ўначы. Пасля экзамену выдавалі пасведчанне. У 1926 годзе адбыўся 1-ы выпуск Хонаўскай пачатковай школы. Яе скончылі наступныя выпускнікі: